Source: https://www.europarl.europa.eu/doceo/document/A-8-2016-0182_RO.html
Timestamp: 2020-04-09 10:47:19+00:00
Document Index: 40365069

Matched Legal Cases: ['articolul 8', 'articolul 13', 'articolul 4', 'articolul 4', 'articolul 7', 'articolul 7']

RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea din partea Franței – EGF/2015/010 FR/MoryGlobal)
641k 139k
PE 580.769v01-00 A8-0182/2016
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea din partea Franței – EGF/2015/010 FR/MoryGlobal)
Raportoare: Anneli Jäätteenmäki
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea din partea Franței – EGF/2015/010 FR/MoryGlobal)
D. întrucât Franța a depus cererea EGF/2015/010 FR/MoryGlobal pentru o contribuție financiară din partea FEG, ca urmare a disponibilizărilor care au avut loc în sectorul economic încadrat la NACE Rev. 2, diviziunea 49 („Transporturi terestre și transporturi prin conducte”) și diviziunea 52 („Depozitare și activități auxiliare pentru transport”), pe ansamblul teritoriului Franței metropolitane și întrucât se preconizează că 2 132 lucrători eligibili pentru contribuții din FEG vor participa la aceste măsuri; întrucât cererea vine în urma lichidării judiciare a întreprinderii MoryGlobal și reprezintă o cerere subsecventă cererii EGF/2014/017 FR/Mory-Ducros;
4. subliniază că sprijinul acordat prin FEG pentru cei 2 513 foști angajați ai Mory-Ducros, autorizat în aprilie 2015(4), se ridică la 6 052 200 EUR;
21. încredințează Președintelui sarcina de a transmite prezenta rezoluție, împreună cu anexele, Consiliului și Comisiei.
Decizia (UE) 2015/738 a Parlamentului European și a Consiliului din 29 aprilie 2015 privind mobilizarea Fondului european de ajustare la globalizare (cererea EGF/2014/017 FR/Mory-Ducros, prezentată de Franța) (JO L 117, 8.5.2015, p. 47).
privind mobilizarea Fondului european de ajustare la globalizare (cererea din partea Franței – EGF/2015/010 FR/MoryGlobal)
(3) La 19 noiembrie 2015, Franța a prezentat cererea EGF/2015/010 FR/MoryGlobal în vederea obținerii unei contribuții financiare din FEG, ca urmare a concedierilor realizate la MoryGlobal SAS în Franța. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.
(4) Prin urmare, FEG ar trebui mobilizat pentru a se furniza o contribuție financiară în valoare de 5 146 800 EUR ca urmare a cererii depuse de Franța.
În cadrul bugetului general al Uniunii Europene pentru exercițiul financiar 2016, se mobilizează din Fondul european de ajustare la globalizare suma de 5 146 800 EUR în credite de angajament și credite de plată.
Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării sale].(4)*
II. Cererea depusă de MoryGlobal și propunerea Comisiei
La 7 aprilie 2016, Comisia a adoptat o propunere de decizie privind mobilizarea FEG în favoarea Franței pentru sprijinirea reintegrării pe piața forței de muncă a lucrătorilor disponibilizați în cadrul întreprinderii MoryGlobal SAS, care își desfășoară activitatea în sectorul economic încadrat la NACE Rev. 2, diviziunea 49 („Transporturi terestre și transporturi prin conducte”) și diviziunea 52 („Depozitare și activități auxiliare pentru transport”), în 22 de departamente ale Franței metropolitane.
Aceasta este cea de-a patra cerere examinată în cadrul bugetului 2016 și cea de-a treia care se referă la transporturi terestre și transporturi prin conducte și se referă la mobilizarea din FEG a unei sume totale de 5 146 800 EUR pentru Franța. Cererea vizează 2 132 de lucrători disponibilizați.
Cererea a fost transmisă Comisiei la 19 noiembrie 2015, fiind completată cu informații suplimentare actualizate până la data de 14 ianuarie 2016. Comisia a concluzionat, în conformitate cu toate dispozițiile aplicabile ale Regulamentului privind FEG, că cererea îndeplinește condițiile pentru acordarea unei contribuții financiare din partea FEG.
Autoritățile franceze afirmă că evenimentele care au dus la disponibilizări sunt falimentul și închiderea întreprinderii. Potrivit estimărilor Băncii Naționale a Franței, numărul falimentelor din sectorul transportului rutier de mărfuri a crescut cu 35 % în fiecare an din 2007 până în 2013. Aceasta este considerată a fi o consecință a crizei financiare și economice mondiale, în urma căreia transportul rutier de mărfuri cu vehicule de peste 3,5 tone a scăzut cu 13,7 % în UE și cu 21 % în Franța între 2007 și 2012 (Eurostat). Această scădere a urmat tendința generală de declin al producției fizice în Europa. Ca urmare a reducerii volumelor de mărfuri de transportat, a izbucnit un război al prețurilor în acest sector, iar situația a fost agravată de creșterea anumitor costuri (benzină, salarii, materiale), ducând astfel la o deteriorare constantă a marjelor operaționale și la o serie de pierderi pentru acest sector din Franța începând cu anul 2007.
Cererea actuală este o cerere subsecventă cererii EGF/2014/017 FR/Mory-Ducros, care se referea la lucrătorii de la Mory-Ducros care nu s-au mutat la MoryGlobal.
Serviciile personalizate care urmează să fie furnizate lucrătorilor disponibilizați constau în consilierea și îndrumarea oferite lucrătorilor disponibilizați de o echipă de consultanți experți de la trei contractanți. Aceștia sunt contractați pentru a oferi fiecărui participant (a) o traiectorie profesională personalizată și (b) un număr suficient de oferte de locuri de muncă; contractanții trebuie (c) să le permită beneficiarilor să consulte experți în general și/sau experți specializați în înființarea de întreprinderi, care au cunoștințe excelente privind piața forței de muncă în regiune și sunt disponibili și receptivi. Contractanții vor furniza, de asemenea, ateliere de formare pentru competențe generale (de exemplu, elaborarea unui CV, pregătirea pentru interviu, competențe de căutare a unui loc de muncă și crearea de întreprinderi), formare privind utilizarea internetului, târguri de locuri de muncă și întâlniri cu angajatori sau cu reprezentanți ai sectorului, precum și reuniuni cu instituții de formare profesională.
- se vor respecta principiile egalității de tratament și nediscriminării în ceea ce privește accesul la acțiunile propuse și punerea lor în aplicare;
- au fost respectate cerințele prevăzute de legislația națională și de legislația UE privind disponibilizările colective;
- acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;
- măsurile propuse vor fi complementare cu măsurile finanțate din fondurile structurale;
- contribuția financiară din FEG va respecta normele procedurale și cele de fond ale Uniunii privind ajutoarele de stat.
Franța a notificat Comisiei faptul că măsurile FEG sunt prefinanțate și cofinanțate de Ministerul muncii, ocupării forței de muncă, formării profesionale și dialogului social din linia bugetară pentru sprijinirea schimbărilor economice și a evoluției ocupării forței de muncă.
În vederea mobilizării Fondului, Comisia a prezentat autorității bugetare o cerere de transfer al unei sume globale de 5 146 800 EUR din rezerva FEG (40 02 43) de la linia bugetară aferentă FEG (04 04 01).
Aceasta este a patra propunere de transfer pentru mobilizarea Fondului transmisă autorității bugetare de la începutul lui 2016.
Subiect: Aviz privind mobilizarea Fondului european de ajustare la globalizare (FEG) pentru cererea EGF/2015/010 FR/MoryGlobal introdusă de Franța (COM(2016) 185 final)
Comisia pentru ocuparea forței de muncă și afaceri sociale (EMPL) și grupul său de lucru pentru FEG au examinat mobilizarea FEG pentru cazul EGF/2015/010 FR/MoryGlobal și au adoptat următorul aviz.
A) întrucât această cerere se întemeiază pe articolul 4 alineatul (1) litera (a) din Regulamentul (UE) nr. 1309/2013 și se referă la un număr de 2 132 de lucrători concediați de MoryGlobal SAS din Franța, întreprindere care își desfășura activitatea în sectorul economic clasificat în NACE Rev. 2 diviziunea 49 („Transporturi terestre și transporturi prin conducte”) și în sectorul economic clasificat în NACE Rev. 2 diviziunea 52 („Depozitare și activități auxiliare pentru transport”), în 54 de situri din Franța metropolitană, în special în regiuni NUTS nivelul 2, dintre care localitățile cu cel mai mare număr de concedieri sunt: Centru (FR24) Ile-de-France (FR10); Rhône-Alpes (FR71); Pays-de-la-Loire (FR51); Lorena (FR41) și Alsacia (FR42), în perioada de referință 27 aprilie 2015 - 27 august 2015;
B) întrucât, pentru a stabili legătura dintre concedieri și continuarea crizei financiare și economice mondiale, abordate în Regulamentul (CE) nr. 546/2009, Franța susține că MoryGlobal desfășura activități în domeniul serviciilor de curierat, al transporturilor și al livrării de mărfuri, precum și al depozitării și al închirierii materialelor conexe și că furniza aceste servicii atât în Franța, cât și în străinătate și că, în urma crizei, transportul rutier de mărfuri cu vehicule de peste 3,5 tone a scăzut cu 13,7 % în UE și cu 21 % în Franța între 2007 și 2012 (Eurostat) și că, în 2014, activitatea de transport rutier de mărfuri a continuat să fie inferioară cu mai mult de 10 % față de activitatea anterioară crizei; întrucât, din cauza reducerii volumelor de mărfuri de transportat, în acest sector a izbucnit un război al prețurilor, iar situația s-a agravat constant, ceea ce a dus la o deteriorare constantă a marjelor operaționale, urmată de un val de falimente în sectorul transportului rutier de mărfuri;
C) întrucât cererea vine în urma falimentului care a cauzat lichidarea judiciară a întreprinderii MoryGlobal și reprezintă o cerere subsecventă cererii EGF/2014/017 FR/Mory-Ducros;
D) întrucât majoritatea (81,6%) lucrătorilor vizați de măsuri sunt bărbați, iar 18,4% sunt femei; întrucât 59,5% din lucrători au între 30 și 54 de ani, 21,2% au între 25 și 29 de ani, iar 19,1% au între 55 și 64 de ani,
1. este de acord cu Comisia că sunt îndeplinite criteriile de intervenție prevăzute la articolul 4 alineatul (1) litera (a) din Regulamentul (UE) nr. 1309/2013 și că, prin urmare, Franța are dreptul, în temeiul acestui regulament, la o contribuție financiară de 5 146 800 EUR, ceea ce reprezintă 60% din costurile totale de 8 578 000 EUR;
2. ia act de faptul că Comisia a respectat termenul de 12 săptămâni de la primirea cererii din partea autorităților franceze, la 19 noiembrie 2015, până la finalizarea evaluării privind îndeplinirea condițiilor pentru acordarea unei contribuții financiare, la 7 aprilie 2016, pe care a notificat-o Parlamentului la acea dată;
3. ia act de faptul că serviciile personalizate cofinanțate de FEG care urmează să fie furnizate lucrătorilor concediați constau în consiliere și îndrumare oferite de o echipă de consultanți experți, care vine în completarea planului social și a Contrat de Sécurisation Professionnelle finanțat de Franța pentru a ajuta lucrătorii să se reintegreze pe piața muncii; se așteaptă ca autoritățile franceze și Comisia să respecte strict principiul potrivit căruia plățile către agențiile contractate se vor face pe baza rezultatelor obținute;
4. salută faptul că statul francez a instituit un plan social, la care compania MoryGlobal participă, de asemenea, cu fonduri, înainte de a obține sume suplimentare din partea FEG; apreciază faptul că asistența solicitată din partea FEG nu include măsurile prevăzute la articolul 7 punctul 1 litera (b) din Regulamentul FEG, și anume alocații, ci este orientată către măsuri cu o reală valoare adăugată pentru viitoarea reintegrare pe piața muncii a lucrătorilor concediați;
5. ia act de faptul că contractanții din echipa de consultanți sunt în prezent cei care furnizează servicii lucrătorilor concediați de Mory-Ducros; invită Comisia să prezinte o evaluare a raportului eficacitate-preț în ceea ce privește sprijinul acordat în prezent lucrătorilor concediați de la Mory-Ducros, deoarece cererea actuală este o cerere subsecventă cererii EGF/2014/017 FR/Mory-Ducros, iar serviciile personalizate sunt furnizate de aceiași contractanți;
6.ia act de faptul că firmele contractante (BPI, Sodie și AFPA Transitions) vor asista lucrătorii concediați și îi vor ajuta să găsească soluții care să le permită să rămână pe piața forței de muncă și să găsească noi locuri de muncă, prin intermediul unor servicii personalizate cum ar fi sesiuni de informare colectivă și individuală, tranziție profesională și îndrumare spre noi locuri de muncă;
7.ia act de faptul că Franța a indicat că pachetul coordonat de servicii personalizate a fost elaborat în consultare cu reprezentanții beneficiarilor vizați și cu partenerii sociali;
8.ia act de faptul că autoritățile franceze confirmă faptul că acțiunile propuse nu primesc sprijin financiar din partea altor fonduri sau instrumente financiare ale Uniunii și că acestea sunt complementare cu acțiunile finanțate de fondurile structurale;
9.își reamintește apelul adresat Comisiei de a asigura accesul public la toate documentele legate de cazurile FEG;
10.reamintește că, în conformitate cu articolul 7 din Regulamentul FEG, la conceperea pachetului coordonat de servicii personalizate ar trebui să se anticipeze perspectivele de pe piața forței de muncă și competențele necesare în viitor și să se asigure compatibilitatea cu tranziția către o economie sustenabilă și eficientă în ceea ce privește utilizarea resurselor.
Comisia pentru dezvoltare regională a fost sesizată pentru a emite un aviz cu privire la o propunere a Comisiei privind o decizie de mobilizare a Fondului european de ajustare la globalizare (FEG). Înțeleg că se are în vedere adoptarea unui raport pentru această propunere în Comisia pentru bugete la 23 mai 2016:
- COM(2016)0185 propune o contribuție din FEG în valoare de 5 146 800 EUR pentru 2 132 de lucrători disponibilizați de la MoryGlobal SAS. Această întreprindere își desfășura activitatea în principal în sectorul economic clasificat în diviziunea 49 („Transporturi terestre și transporturi prin conducte”) și în diviziunea 52 („Depozitare și activități auxiliare pentru transport”) din NACE Rev. 2. Disponibilizările din cadrul MoryGlobal SAS au avut loc pe ansamblul teritoriului Franței metropolitane. Localitățile cu cel mai mare număr de disponibilizări sunt situate în următoarele regiuni de nivel NUTS 2: Centru (FR24), Ile-de-France (FR10), Rhône-Alpes (FR71), Pays-de-la-Loire (FR51), Lorena (FR41) și Alsacia (FR42).